open-index/open-wikipedia-markdown huggingface dataset:
Πίτσα Γαλάζη

Η **Πίτσα Γαλάζη** (πραγματικό όνομα: **Καλλιόπη Μόρτη**, Λεμεσός 1940 - 15 Φεβρουαρίου 2023) ήταν Κύπρια ποιήτρια. Εξέδωσε 14 βιβλία, ενώ για το έργο της έλαβε διάφορες τιμητικές διακρίσεις σε Ελλάδα και Κύπρο.

## Βιογραφία

### Σπουδές και επαγγελματική σταδιοδρομία
Γεννήθηκε το 1940 στη Λεμεσό και πέρασε μεγάλο μέρος των παιδικών της χρόνων στο Παλαιχώρι (όπου μετακόμισε λόγω της εργασίας του πατέρα της) προτού επιστρέψει στον τόπο γέννησής της με ενδιάμεσο σταθμό τον Αγρό Λεμεσού. Στην εφηβική της ηλικία διετέλεσε μέλος της ΕΟΚΑ, ενώ αργότερα μετέβη στην Αθήνα όπου σπούδασε πολιτικές επιστήμες στην Πάντειο. Επαγγελματικά δραστηριοποιήθηκε ως ραδιοφωνικός παραγωγός στο ΡΙΚ, δημοσιογράφος και συντάκτρια σε εφημερίδες και περιοδικά λογοτεχνικού και φιλολογικού περιεχομένου. Ζούσε μόνιμα στη Λεμεσό. Απεβίωσε στις 15 Φεβρουαρίου 2023.

### Παρουσία στη λογοτεχνία
Κατά τη διάρκεια των σπουδών της στην Ελλάδα, η Γαλάζη εξέδωσε το 1963 την πρώτη της ποιητική συλλογή με τίτλο «Στιγμές εφηβείας» (εκδόσεις Φέξη). Άλλα έργα της είναι τα «Δέντρα και Θάλασσα» (1969), «Η αδελφή του Αλέξανδρου» (1973), «Υπνοπαιδεία» (1978), «Σηματώροι» (1983), «Τα πουλιά του Ευστόλου και ο Έγκλειστος» (1999), «Η Φωνή» (2018) κ.ά. Έχει αποσπάσει τρεις φορές με το Κρατικό Βραβείο Λογοτεχνίας της Κυπριακής Δημοκρατίας (1969, 1983 και 2018), ενώ το 1999 τιμήθηκε με το Βραβείο Ποίησης της Ακαδημίας Αθηνών. Ποιήματά της έχουν μεταφραστεί σε διάφορες ξένες γλώσσες (αγγλικά, γαλλικά, ισπανικά, γερμανικά, ιταλικά κλπ).

## Σημειώσεις


## Παραπομπές


Κατηγορία:Κύπριοι ποιητές
Κατηγορία:Κύπριοι αγωνιστές του 1955-59
Ελίζαμπεθ Σου

Η **Ελίζαμπεθ Σου** (, Γουίλμινγκτον, 6 Οκτωβρίου 1963) είναι Αμερικανίδα ηθοποιός, γνωστή για τους πρωταγωνιστικούς ρόλους της στις ταινίες Καράτε Κιντ (1984), Οι περιπέτειες μιας μπέιμπι σίτερ (1987), Κοκτέιλ (1988), Επιστροφή στο Μέλλον II (1989), Αφήνοντας το Λας Βέγκας (1995), Ο Άγιος (1997), Η Πόλη των Αγγέλων (1998), Αόρατο άγγιγμα (2000) και Piranha 3D (2010). 

Έχει κερδίσει πολλές υποψηφιότητες και βραβεία μεταξύ άλλων για Όσκαρ, την Χρυσή Σφαίρα και τα BAFTA. Υποδύθηκε την Τζούλι Φίνλεϊ στην αστυνομική δραματική σειρά του CBS που ερευνά την εγκληματολογία  από το 2012 έως το 2015. Πρόσφατα είχε υποστηρικτικούς ρόλους στην ταινία Η μάχη των φύλων (2017) και στην Επιθυμία θανάτου (2018). Είχε επίσης μια συχνή εμφάνιση στην πρώτη σεζόν της σειράς Amazon *[[Σώμα Δίωξης Υπερηρώων]]* (2019).

## Πρώτα χρόνια
Η Σου γεννήθηκε στο Γουίλμινγκτον, του Ντελαγουέρ, είναι κόρη της Ανν Μπρούστερ (το γένος Γουέλς, 1938) και του Τζέιμς Γουίλιαμ Σου (1936-2013), ενός πρώην υπαλλήλου του Κογκρέσου, δικηγόρου και σύμβουλο ανάπτυξης ακινήτων, ο οποίος διετέλεσε πρόεδρος της Διεθνούς Εταιρείας Τροφίμων και Ποτών. Η μητέρα της ήταν αντιπρόεδρος του τμήματος ιδιωτικής τραπεζικής της Chemical Banking Corporation. Η Σου μεγάλωσε στο Σάουθ Όραντζ του Νιου Τζέρσεϊ. Οι γονείς της χώρισαν όταν ήταν η ίδια εννιά ετών. Η μητέρα της είναι απόγονος του ηγέτη του Πίλγκριμ Γουίλιαμ Μπρούστερ, ενώ η οικογένεια του πατέρα της μετανάστευσε από τη Γερμανία στην Πενσυλβάνια στις αρχές του 19ου αιώνα. Η Σου μεγάλωσε με τους τρεις αδελφούς (Γουίλιαμ, Άντριου και Τζον) και ήταν πολύ κοντά τους. Ο μικρότερος αδελφός της Άντριου, είναι επίσης ηθοποιός, γνωστός για το ρόλο του ως Μπίλι Κάμπελ στη σειρά της Fox Pictures Melrose Place.

Η Σου πήγε στο Columbia High School, στο Μάπλεγουντ του Νιού Τζέρσεϊ, όπου μετά την αποφοίτησή της,παρακολούθησε το κολλέγιο Γουέλσλέϊ. Στη συνέχεια, μετακόμισε στο Πανεπιστήμιο του Χάρβαρντ το 1985, απ' όπου σταμάτησε ένα εξάμηνο πριν πάρει το πτυχίο της για να συνεχίσει την καριέρα της στη τηλεόραση (με παρότρυνση ενός φίλου της να εργαστεί σε τηλεοπτικές διαφημίσεις ως τρόπος να πληρώσει τα δίδακτρα της για το κολέγιο). Μετά από σχεδόν μια δεκαετία αργότερα, επέστρεψε στο Χάρβαρντ και ολοκλήρωσε της σπουδές της στην πολιτική επιστήμη το 2000.
## Φιλμογραφία

  
## Παραπομπές


## Εξωτερικοί σύνδεσμοι
* Η  

 
Κατηγορία:Αμερικανίδες ηθοποιοί κινηματογράφου 
Κατηγορία:Αμερικανίδες ηθοποιοί τηλεόρασης
Καρολίν Βοζνιάκι

Η **Καρολίν Βοζνιάτσκι**, γνωστή στην Πολωνία και με το πολωνικό όνομα **Καρολίνα Βοζνιάτσκα** (δανική προφορά: [kʰaːoliːnə vɒsniˈaki], πολωνικά: [vɔʑˈɲatskʲi], γεννηθείσα στις 11 Ιουλίου 1990) είναι Δανέζα παίκτρια της αντισφαίρισης. Έφτασε στην 1η θέση στα μονά γυναικών και έγινε η πρώτη Σκανδιναβή που έφτασε την πρώτη θέση στην κατάταξη. Τερμάτισε στην κορυφή της κατάταξης τόσο το 2010 όσο και το 2011.

Κέρδισε 30 τίτλους σε ατομικά (μονά) πρωταθλήματα της Ένωσης Αντισφαίρισης Γυναικών. Έξι από αυτά τα κέρδισε το 2010 και το 2011. Ήταν φιναλίστ στο Αμερικανικό Όπεν 2009 και στο Παγκόσμιο Πρωτάθλημα της Ένωσης Αντισφαίρισης Γυναικών (WTA Tour) το 2010, όπου ηττήθηκε στο τελικό από την Κιμ Κλάιστερς. Επίσης ηττήθηκε από την Σερένα Ουίλιαμς στον τελικό του Αμερικανικού Όπεν 2014. Επίσης έχει κερδίσει το Ουίμπλεντον κοριτσιών 2006 και κατέχει δύο τίτλους πρωταθλημάτων στα διπλά της Ένωσης Αντισφαίρισης Γυναικών. Το 2008 η Βοζνιάτσκι κέρδισε το τίτλο του πρωταθλήματος Νεοφερμένων της Ένωσης Αντισφαίρισης Γυναικών. Το 2017, κέρδισε τους τελικούς της Ένωσης Αντισφαίρισης Γυναικών (WTA Finals) για πρώτη φορά στην καριέρα της. Η Βοζνιάτσκι κέρδισε το πρώτο της γκραντ σλαμ στο Αυστραλιανό Όπεν 2018 και επέστρεψε στην πρώτη θέση της κατάταξης στις 29 Ιανουαρίου 2018.

Στις 6 Δεκεμβρίου 2019 η Βοζνιάτσκι ανακοίνωσε ότι θα αποσυρθεί από την επαγγελματική αντισφαίριση μετά το Αυστραλιανό Όπεν 2020, το οποίο έλαβε χώρα τον Ιανουάριο.

## Σημειώσεις


## Παραπομπές


Κατηγορία:Ιππότες του Τάγματος του Ντάνεμπρογκ
Κατηγορία:Δανέζες αθλήτριες της αντισφαίρισης
Κατηγορία:Σελίδες με πηγές CS1 στα Πολωνικά (pl)
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2008
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2012
Κατηγορία:Νικητές Αυστραλιανού Όπεν (αντισφαίριση)
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2016
Μαξιμιλιανός του Χόενμπεργκ

Ο **Μαξιμιλιανός** (γερμ. *Maximilian von Hohenberg*, 26 Σεπτεμβρίου 1902 - 8 Ιανουαρίου 1962) από τον Οίκο των Αψβούργων-Λωρραίνης ήταν δούκας του Χόενμπεργκ.

## Βιογραφία

Ο *Μαξιμιλιανός Κάρολος Φραγκίσκος Μιχαήλ Ουμβέρτος Αντώνιος Ιγνάτιος Ιωσήφ Μαρία* ήταν ο πρώτος γιος του Φραγκίσκου Φερδινάνδου της Αυστρίας και της Σοφίας, Δούκισσας του Χόενμπεργκ, κόρης του Μπόχουσλαβ φον Τσότεκ, Κόμη του Τσότκουφ & Βογκνίν.

Επειδή ο γάμος του πατέρα του ήταν μοργανατικός, στη Σοφία και στους απογόνους της δόθηκε ο τίτλος του *δούκα (-ισσας) του Χόενμπεργκ*.

## Οικογένεια
Νυμφεύτηκε το 1926 τη Μαρία Ελισάβετ Μπόνα του Βάλντμπουργκ τσου Βόλφεγκ & Βάλντζεε και είχε τέκνα:
* Φραγκίσκος (1927 - 1977), Δούκας του Χόενμπεργκ.
* Γεώργιος (1929 - 2019), Δούκας του Χόενμπεργκ.
* Αλβέρτος (1931 - 2021), Πρίγκιπας του Χόενμπεργκ.
* Ιωάννης (1933 - 2003), Πρίγκιπας του Χόενμπεργκ.
* Πέτρος (1936 - 2017), Πρίγκιπας του Χόενμπεργκ.
* Γεράρδος (1941 - 2019), Πρίγκιπας του Χόενμπεργκ.

## Πρόγονοι





## Παραπομπές


## Πηγές
* "Almanach de Gotha", Hohenberg, (Gotha: Justus Perthes, 1942), pp. 52, 440–441, (French).
* Les manuscrits du C.E.D.R.E. – Dictionnaire Historique et Généalogique, vol. II. L’Empire d'Autriche. Cercle d'Études des Dynasties Royales Européennes (president, Jean-Fred Tourtchine), Paris, 1991, pp. 190–195. (French). ISSN 0993-3964.

Κατηγορία:Οίκος των Αψβούργων-Λωρραίνης
Γεώργιος του Χόενμπεργκ

O **Γεώργιος**, γερμ. Georg herzog von Hohberg (25 Απριλίου 1929 - 25 Ιουλίου 2019) από τον Οίκο των Αψβούργων-Λωρραίνης ήταν δούκας του Χόενμπεργκ.

## Βιογραφία

Ήταν ο δεύτερος γιος του Μαξιμιλιανού δούκα του Χόενμπεργκ και της Μαρίας-Ελισάβετ-Μπόνας, κόρης του Μαξιμιλιανού πρίγκιπα του Βάλντμπουργκ στο Βόλφγεγκ & Βάλντσεε.

Ο πατέρας του ήταν γιος από μοργανατικό γάμο του Φραγκίσκου-Φερδινάνδου των Αψβούργων-Λωρραίνης αρχιδούκα της Αυστρίας. Στα τέκνα του μοργανατικού γάμου δόθηκε ο τίτλος του *δούκα του Χόενμπεργκ*.

## Οικογένεια
Παντρεύτηκε το 1960 την Ελεονώρα, κόρη του Καρλ Άλαϊν πρίγκιπα του Άουερσπεργκ-Μπρόινερ και είχε τέκνα:
* Νίκολαους γενν. 1961, δούκας του Χόενμπεργκ. Νυμφεύτηκε τη Μαρία-Ελισάβετ του Βέστφαλεν-Φύρστενμπεργκ και απέκτησε 4 τέκνα.
* Ενριέττε γενν. 1962.
* Μαξιμιλιανός γενν. 11970, πρίγκιπας του Χόενμπεργκ. Νυμφεύτηκε την Εμίλια-Ολίβα Καττανέο-Βιέτι και επέκτησε 3 τέκνα.

## Πρόγονοι





## Παραπομπές


## Πηγές
* "Austria". angelfire.com.
* "Person Page". thepeerage.com.
* "Mort du Duc de Hohenberg". RoyautéNews.

Κατηγορία:Οίκος των Αψβούργων-Λωρραίνης
Φραγκίσκος του Χόενμπεργκ

Ο **Φραγκίσκος**, γερμ. Franz herzog von Hohenberg (13 Σεπτεμβρίου 1927 - 16 Αυγούστου 1977) από τον Οίκο των Αψβούργων-Λωρραίνης ήταν δούκας του Χόενμπεργκ.

## Βιογραφία
Ήταν ο πρώτος γιος του Μαξιμιλιανού δούκα του Χόενμπεργκ και της Μαρίας-Ελισάβετ-Μπόνας, κόρης του Μαξιμιλιανού πρίγκιπα του Βάλντμπουργκ στο Βόλφεγκ & Μάλντσεε.

## Οικογένεια
Παντρεύτηκε το 1956 την Ελισάβετ των Βουρόνων-Πάρμας, κόρη του Φελίξ πρίγκιπα της Πάρμας και της Καρόττας των Νασσάου-Βάιλμπουργκ μεγάλης δούκισσας του Λουξεμβούργου. Είχε τέκνα:
* Άννα-Καρλόττα-Μαξιμιλιανή γενν. 1958, παντρεύτηκε πρώτα τον Ρομέε ντε Λα Πέτσα, κόμη του Αραμπούρ και μετά τον Αντρέας κόμη φον Μπάρνεαου. Από τον πρώτο της γάμο απέκτησε 4 παιδιά.
* Σοφία-Φελίσιτας-Ελισαμπέτα γενν. 1960, παντρεύτηκε τον Ζαν-Λουί ντε Ποτεστά και έχει 3 παιδιά.

## Πρόγονοι





## Παραπομπές


## Πηγές
* "Almanach de Gotha", Hohenberg, (Gotha: Justus Perthes, 1942), pp. 52, 440–441, (French).
* Les manuscrits du C.E.D.R.E. – Dictionnaire Historique et Généalogique, vol. II. L’Empire d'Autriche. Cercle d'Études des Dynasties Royales Européennes (president, Jean-Fred Tourtchine), Paris, 1991, pp. 190–195. (French). ISSN 0993-3964.

Κατηγορία:Οίκος των Αψβούργων-Λωρραίνης
Σοφία, πριγκίπισσα του Χόενμπεργκ

Η **Σοφία** (γερμ. *Sophie von Hohenberg*, 24 Ιουλίου 1901 - 27 Οκτωβρίου 1990) από τον Οίκο των Αψβούργων-Λωρραίνης ήταν πριγκίπισσα του Χόενμπεργκ και με τον γάμο της έγινε κόμισσα του Νόστιτς-Ρήνεκ.

## Βιογραφία
Η *Σοφία Μαρία Φραγκίσκη Αντωνία Ιγνατία Αλβέρτα* ήταν το πρώτο παιδί και η μόνη κόρη του Φραγκίσκου Φερδινάνδου, Αρχιδούκα της Αυστρίας, και της Σοφίας, Δούκισσας του Χόενμπεργκ, κόρης του Μπόχουσλαβ, Κόμη του Τσότκουφ & Βογκνίν.

## Οικογένεια
Παντρεύτηκε το 1920 το Φρειδερίκο του Νόστιτς-Ρήνεκ (1893 - 1973) και είχε τέκνα:
* Έρβαϊν (1921 - 1949), απεβίωσε σε στρατόπεδο των Σοβιετικών.
* Φραντς (1923 - 1945), απεβίωσε στο Ανατολικό Μέτωπο.
* Άλοϋς (1925 - 2003), Κόμης του Νόστιτς-Ρήνεκ. Νυμφεύτηκε τη Τερέζια, Κόμισσα του Βάλντμπουργκ του Τσάιλ & Τράουχμπουργκ, απέκτησε 4 τέκνα.
* Σοφία (1929 - 2024), παντρεύτηκε τον Ερνστ, Βαρόνο του Γκούντενς (1916 - 1972), απέκτησε 4 τέκνα.

## Πρόγονοι





## Πηγές
* Ιστότοπος Σοφίας Χόενμπεργκ

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Αδελαΐδα, αρχιδούκισσα της Αυστρίας

:*Να μη συγχέεται με την [[Αδελαΐδα της Αυστρίας]] (1822-1855)*.

Η **Αδελαΐδα** (γερμ. *Adelheid von Habsburg-Lothringen, etzherzog von Österreich*, 3 Ιανουαρίου 1914 - 2 Οκτωβρίου 1971) από τον Οίκο της Λωρραίνης ήταν κόρη του Αυτοκράτορα της Αυστρίας και βασιλιά της Ουγγαρίας & Βοημίας.

## Βιογραφία

Η *Αδελαΐδα Μαρία Ιωσηφίνα Σίξτα Αντωνία Ροβέρτα Οθωνία Ζίτα Καρλόττα Λουίζα Άμωμος Συλλήψη Πία Θηρεσία Βεατρίκη Φραγκίσκη Ισαβέλλα Ερριέττα Μαξιμιλιανή Γενοβέφα Ιγνατία Μάρκος του Αβιάνο* γεννήθηκε στο Ανάκτορο Χέρτσεντορφ, στο Μάιντλινγκ της Βιέννης, ήταν η πρώτη κόρη του Καρόλου, Αυτοκράτορα της Αυστρίας και Βασιλιά της Ουγγαρίας, Βοημίας, και της Ζίτας των Βουρβόνων-Πάρμας, κόρης του Ροβέρτου Α΄ της Πάρμας.

Τη βάπτισε ο Φρίντριχ Γκούσταφ Πίφλ, Πρίγκιπας-Αρχιεπίσκοπος της Βιέννης, με αναδόχους την εκ πατρός γιαγιά της Μαρία Ιωσηφίνα της Σαξονίας και τον εκ μητρός θείο της Σίξτο των Βουρβόνων-Πάρμας. 

Το 1916 ο παέρας της διαδέχθηκε τον μεγάλο θείο του Φραγκίσκο Ιωσήφ ως αυτοκράτορας της Αυστρίας. Κατά τον Α΄ Παγκόσμιο Πόλεμο συνόδευε τον αδελφό της Όθωνα και τον πατέρα της στις επιθεωρήσεις του Αυστριακού στρατού. 

Απεβίωσε άγαμη, 57 ετών, στο Πόκινγκ της Βαυαρίας.

## Πρόγονοι





## Παραπομπές


## Πηγές
* Lundy, Darryl. "Adelheid Maria Erzherzogin von Österreich". The Peerage. Archived from the original on 9 February 2008. Retrieved 2008-03-02.

Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Καρλόττα της Αυστρίας

Η **Καρλόττα** (γερμ. *Charlotte von Habsburg-Lothringen*, 1 Μαρτίου 1921 - 23 Ιουλίου 1989) από τον Οίκο των Αχβούργων-Λωρραίνης ήταν αρχιδούκισα της Αυστρίας και με τον γάμο της έγινε τιτουλάρια Δούκισσα του Μεκλεμβούργου.

## Βιογραφία
Η *Καρλόττα Eδβίγη Φραγκίσκη Ιωσηφίνα Μαρία Αντωνία Ροβέρτα Οθωνία Πία Άννα Ιγνατία Μάρκοyw ντ' Αβιάνο* ήταν το έβδομο παιδί και η δεύτερη κόρη του Καρόλου Α΄ της Αυστρίας και της Ζίτας των Βουρβόνων-Πάρμας, κόρης του Ροβέρτου της Πάρμας.

## Οικογένεια
Παντρεύτηκε το 1956 τον Γεώργιο, τιτουλάριο Μεγάλο Δούκα του Μεκλεμβούργου, επικεφαλής του Οίκου του. Δεν απέκτησαν απογόνους.

## Πρόγονοι





## Παραπομπές


## Πηγές
* Lundy, Darryl. "Charlotte Hedwig Erzherzogin von Österreich". The Peerage. Retrieved 2007-03-02.

Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Ελισάβετ της Αυστρίας (1922-1993)

Η **Ελισάβετ** (γερμ. *Elisabet von Habsburg-Lothringen, erzherzog von Österreich*, 31 Μαΐου 1922 - 6 Ιανουαρίου 1993) από τον Οίκο των Αψούργων-Λωρραίνης ήταν κόρη του Αυτοκράτορα της Αυστρίας και Βασιλιά της Ουγγαρίας & Βοημίας και με τον γάμο της έγινε πριγκίπισσα του Λίχτενσταϊν.

## Βιογραφία
Η *Ελισάβετ Καρλόττα Αλφόνσα Χριστίνα Θηρεσία Αντωνία Ιωσηφίνα Ροβέρτα Οθωνία Φραγκίσκη Ισαβέλλα Πία Μάρκους ντ' Αβιάνο* ήταν η τρίτη κόρη του Καρόλου της Αυστρίας και της Ζίτας των Βουρβόνων-Πάρμα, κόρης του Ροβέρτου της Πάρμα.

## Οικογένεια
Παντρεύτηκε το 1949 τον Χάινριχ του Λίχτενσταϊν, γιο του Αλφρέδου Ρωμανού του Λίχτενσταϊν (γιο του Αλφρέδου του Λίχτενσταϊν). Ειχε τέκνα:
* Βικέντιος (1950 - 2008), Πρίγκιπας του Λίχτενσταϊν. Απέκτησε δύο κόρες.
* Μιχαήλ Κάρολος Αλφρέδος (γενν. 1951), Πρίγκιπας του Λίχτενσταϊν. Απέκτησε τέκνα.
* Καρλόττα Μαρία Βεατρίκη (γενν. 1953), Πρίγκιπας του Λίχτενσταϊν, παντρεύτηκε τον Πίετερ Κένυον φαν ντερ Μπυλ, υπουργό Εξωτερικών της Ροδεσίας.
* Χριστόφορος Κάρολος Αλφρέδος (γενν. 1956), Πρίγκιπας του Λίχτενσταϊν.
* Κάρολος Μαρία Αλφρέδος (γενν. 1957), Πρίγκιπας του Λίχτενσταϊν.

## Πρόγονοι





## Παραπομπές


## Πηγές
* Brook-Shepherd, Gordon (1991). *The Last Empress - The Life and Times of Zita of Austria-Hungary 1893-1989*. Harper-Collins.
* Brook-Shepherd, Gordon (2004). *Uncrowned Emperor: The Life and Times of Otto von Habsburg*. Hambledon & London. ISBN 1-85285-439-1.
* Harding, Bertita (1939). *Imperial Twilight: The Story of Karl and Zita of Hungary*. Bobbs-Merrill Company Publishers. ASIN B000J0DDQO.

Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Μοραΐτικα Κέρκυρας

Τα **Μοραΐτικα** (ή **Μωραΐτικα**) είναι παραθαλάσσιο χωριό της Κέρκυρας σε υψόμετρο 30 μέτρα.

## Γεωγραφία - Αξιοθέατα
Τα Μοραΐτικα βρίσκονται προς το νότιο τμήμα του νησιού σε απόσταση 21 χλμ. Ν. της πόλης της Κέρκυρας (μέσω Πέραμα). Το χωριό είναι κτισμένο στα ανατολικά παράλια της Κέρκυρας και στα νότια του εκβάλλει το ποτάμι της Μεσογγής. Σύμφωνα με αρχαιολογικές ανασκαφές έχουν εντοπιστεί ίχνη κατοίκησης της περιοχής από τη νεολιθική εποχή και υπάρχουν τα ερείπια ναού του 3ου π.Χ. αιώνα. 
αριστερά|μικρογραφία|Η παραλία
Είναι παραθεριστική τοποθεσία που διαθέτει αρκετά ξενοδοχειακά καταλύματα και κέντρα εστίασης (εστιατόρια, καφετέριες και καταστήματα).

Η παραλία του είναι με βότσαλα και άμμο, τα νερά ρηχά και είναι εξοπλισμένη για θαλάσσια σπορ (ιστιοσανίδα, καταδύσεις κ.α.). Οργανώνονται θαλάσσιες εκδρομές με βάρκες στον κόλπο της Λευκίμμης .

## Διοικητικά
Ως οικισμός αναφέρεται επίσημα γραμμένος *Μωραΐτικα* το 1866 στο ΦΕΚ 9Α - 28/01/1866 να προσαρτάται στον δήμο Μελιτειέων. Το 1915 με το ΦΕΚ 98Α - 14/03/1915 ορίστηκε έδρα της κοινότητας Μωραϊτίκων και το 1940 διορθώνεται σε Μοραΐτικα. Σύμφωνα με το σχέδιο Καλλικράτης μαζί με τα Επισκοπιανά αποτελούν την τοπική κοινότητα Μοραΐτικων που ανήκει στη δημοτική ενότητα Μελιτειέων του δήμου Νότιας Κέρκυρας και σύμφωνα με την απογραφή 2011 ως κοινότητα έχει πληθυσμό 814 κατοίκους, ενώ ως οικισμός 553.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Νότιας Κέρκυρας
Κάρολος Χριστιανός της Αυστρίας

Ο **Κάρολος-Χριστιανός**, γερμ. Carl-Christian von Habsburg-Lothringen, erzherzog von Österreich (γενν. 26 Αυγούστου 1954) από τον Οίκο των Αψβούργων-Λωρραίνης είναι αρχιδούκας της Αυστρίας.

## Βιογραφία
Είναι ο δευτερότοκος γιος του Καρόλου-Λουδοβίκου αρχιδούκα της Αυστρίας και της Γιολάντας, κόρης του Ευγένιου 11ου πρίγκιπα του Λιν.

## Οικογένεια
Νυμφεύτηκε το 1982 τη 2η εξαδέλφη του Μαρία-Άστριντ των Βουρβόνων-Πάρμας, κόρη του Ιωάννη μεγάλου δούκα του Λουξεμβούργου και έχει τέκνα:
* *Μαρία Χριστίνα* Άννα Άστριντ Ζίτα Καρλόττα γενν. 1983, παντρεύτηκε τον Ροδόλφο κόμη του Λίμπουργκ-Στίρουμ. Απέκτησαν 3 παιδιά.
* *Ίμρε* Εμμανουήλ Συμεών Ιωάννης Κάρολος Μάρκος ντ’ Αβιάνο γενν. 1985, αρχιδούκας της Αυστρίας. Νυμφεύτηκε την Αικατερίνη-Ελισάβετ Γουόλκερ και απέκτησαν 2 παιδιά.
* *Χριστόφορος* Ερρίκος Αλέξανδρος Μαρία Μάρκος ντ’ Αβιάνο γενν. 1988, αρχιδούκας της Αυστρίας. Νυμφεύτηκε την Αδελαΐδα Μαρία Βεατρίκη Ντράπι-Φις και απέκτησαν 2 παιδιά. 
* *Αλέξανδρος* Έκτορας Μαρία Κάρολος Λεοπόλδος Μάρκος ντ’ Αβιάνο γενν. 1990, αρχιδούκας της Αυστρίας.
* *Γαβριέλα* Μαρία Πιλάρ Γιολάντα Ιωσηφίνα Καρλόττα γενν. 1994, είναι αρραβωνιασμένη με τον Ερρίκο των Βουρβόνων-Πάρμας, γιο του Έρικ πρίγκιπα των Βουρβόνων-Πάρμας (γιο του Μιχαήλ). Απέκτησαν 1 παιδί.

## Πρόγονοι





## Πηγές
* Darryl Lundy (1 May 2005). "Karl Christian Erzherzog von Österreich". ThePeerage.com. Retrieved 2008-12-06.
* Paul Theroff. "AUSTRIA: House of Habsburg-Lothringen". Paul Theroff's Royal Genealogy Site. Retrieved 2008-12-06.

## Παραπομπές


Κατηγορία:Οίκος των Αψβούργων-Λωρραίνης
Ερνέστος του Χόενμπεργκ

Ο **Ερνέστος** (γερμ. *Ernst prinz von Hohenberg*, 27 Μαΐου 1904 - 5 Μαρτίου 1954) από τον Οίκο των Αψβούργων-Λωρραίνης ήταν πρίγκιπας του Χόενμπεργκ.

## Βιογραφία
Ο *Ερνέστος Αλφόνσος Φραγκίσκος Ιγνάτιος Ιωσήφ Μαρία Αντώνιος* ήταν ο δεύτερος γιος του Φραγκίσκου Φερδινάνδου της Αυστρίας και της Σοφίας, Δούκισσας του Χόενμπεργκ, κόρης του Μπόχουσλαφ φον Τσότε, κόμη του Τσότκουφ & Μπογκίν.

## Οικογένεια
Παντρεύτηκε το 1936 τη Μαρί-Τερέζ Γουντ (1910 - 1985), κόρη του λοχαγού Τζορτζ Γουντ, και είχε τέκνα:
* Φραγκίσκος Φερδινάνδος (1937 - 1978), Πρίγκιπας του Χόενμπεργκ. Νυμφεύτηκε τη Χάιντε Τσέχλινγκ και απέκτησε έναν γιο.
* Ερνέστος (1944 - 2023), Πρίγκιπας του Χόενμπεργκ. Νυμφεύτηκε πρώτα την Πατρίσια Σήζαρ και μετά τη Μαργκαρέτα Άννα Ντίζι και απέκτησε μία κόρη από τον 1ο του γάμο.

## Πρόγονοι





## Παραπομπές


## Πηγές
* "Dukes of Hohenberg". Almanach de Gotha. Retrieved 6 March 2015.
* Family crypt info Archived 9 June 2016 at the Wayback Machine

Κατηγορία:Οίκος των Αψβούργων-Λωρραίνης
Φραγκίσκη του Χόενλοε-Βάλντενμπουργκ-Σίλινγκσφυρστ

Η **Φραγκίσκη** (γερμ. *Franziska von Hohenlohe-Waldenburg-Schillingsfürst*, 21 Ιουνίου 1897 - 12 Ιουλίου 1989) του Οίκου του Χοενλόε ήταν πριγκίπισσα του Χοενλόε-Βάλντενμπουργκ-Σίλλινγκσφυρστ και με το γάμο της έγινε αρχιδούκισσα της Αυστρίας.

## Βιογραφία
Η *Φραγκίσκη Μαρία Άννα* ήταν το πέμπτο παιδί και η δεύτερη κόρη του Κορράδου του Χόελνοε-Σίλλινγκσφυρστ και της κόμισσας Φραγκίσκης του Σένμπορν-Μπούχχαϊμ.

## Οικογένεια
Παντρεύτηκε το Μαξιμιλιανό Ευγένιο της Αυστρίας το 1917 και είχε δύο τέκνα:
* Φερδινάνδος (1918 - 2004), Αρχιδούκας της Αυστρίας, νυμφεύτηκε την Ελένη του Τέρρινγκ-Γιέττενμπαχ, κόρη της Ελισάβετ της Ελλάδας και της Δανίας. Είχε τέκνα:
** *Ελισάβετ* Καικιλία Ελένη (1957 - 1983), παντρεύτηκε τον Τζέιμς Λίτχφηλτ.
** Σοφία (γενν. 1959), παντρεύτηκε τον Μαριάνο Ούγο του Βίνντις-Γκράετς.
** *Μαξιμιλιανός* Ερρίκος Φερδινάνδος (γενν. 1961), τιτουλάριος Αρχιδούκας της Αυστρίας.
* Ερρίκος (1925 - 2014), Αρχιδούκας της Αυστρίας. Είχε τέκνα:
** Φίλιππος (γενν. 1962), τιτουλάριος Αρχιδούκας της Αυστρίας.
** *Μαρία Χριστίνα* Φραγκίσκη Σοφία (γενν. 1964), παντρεύτηκε τον Κλέμενς Γκούγκενμπερκ φον Ρήντχοφεν.
** Φερδινάνδος (γενν. 1965), τιτουλάριος Αρχιδούκας της Αυστρίας.
** Κορράδος (γενν. 1971), τιτουλάριος Αρχιδούκας της Αυστρίας.

## Πηγές
* C. Arnold McNaughton, The Book of Kings: A Royal Genealogy, in 3 volumes - volume 1, page 360. London, U.K.: Garnstone Press, 1973.

## Παραπομπές


Κατηγορία:Οίκος του Χοενλόε
Συμμετοχή της Μπουρκίνα Φάσο στους Θερινούς Ολυμπιακούς Αγώνες 2020

Η **[[Μπουρκίνα Φάσο]]** συμμετείχε στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Ήταν η δέκατη εμφάνιση της στους αγώνες, ενώ η χώρα κέρδισε το πρώτο της μετάλλιο σε Ολυμπιακούς Αγώνες, με τον Ουγκ Φαμπρίς Ζανγκό να κατακτά το χάλκινο μετάλλιο στο τριπλούν των ανδρών.

## Μετάλλια

## Συμμετοχές

### Στίβος

; Άλματα και ρίψεις

### Ποδηλασία

## Παραπομπές

Μπουρκίνα Φάσο
Θερινοί Ολυμπιακοί Αγώνες 2020
Γιάννης Μουσούρης

Ο **Γιάννης Μουσούρης** (γενν. Πειραιάς, 28 Ιανουαρίου 1951) είναι Έλληνας πρώην διεθνής ποδοσφαιριστής που αγωνίστηκε επί σειρά ετών στο ελληνικό πρωτάθλημα. Ήταν πολυσύνθετος, καθώς ενώ στο ξεκίνημα της καριέρας του έπαιζε ως επιθετικός, αργότερα διακρίθηκε στην άμυνα.

## Καριέρα
Ξεκίνησε το ποδόσφαιρο από τον Περαμαϊκό και το καλοκαίρι του 1970 αποκτήθηκε από τον Εθνικό. Το καλοκαίρι του 1971 προωθήθηκε στην ανδρική ομάδα και για τα τέσσερα χρόνια που ακολούθησαν έπαιξε στην Α΄ Εθνική κατηγορία, συμπληρώνοντας 110 συμμετοχές, ενώ σκόραρε 35 φορές. Την επόμενη διετία αγωνίστηκε με την ΑΕΛ στην Β΄ Εθνική και το καλοκαίρι του 1977 υπέγραψε στην ΑΕΚ, έπειτα από εισήγηση του Φράντισεκ Φάντρονκ.

Με την «Ένωση» όμως έγινε περισσότερο γνωστός ως πλάγιος μπακ, θέση στην οποία τον καθιέρωσε ο προπονητής Ζλάτκο Τσαϊκόφσκι, ύστερα από τους πρώτους αγώνες της ομάδας. Επί μία πενταετία (1977 – 1982) στην ΑΕΚ, ο Μουσούρης πήρε μέρος σε 161 επίσημους αγώνες πρωταθλήματος και πέτυχε, ως μοντέρνος οπισθοφύλακας, 32 γκολ. Επίσης αγωνίστηκε σε διεθνείς αγώνες των Κυπέλλων Ευρώπης, ενώ κέρδισε δύο τίτλους πρωταθλήματος (1977-78, 1978-79) και ένα Κύπελλο Ελλάδας (1977-78).

Μετά τη θητεία του στην ΑΕΚ, έπαιξε, κατά σειρά, σε Βέροια (1982-83), Ρόδο (1983-84) και Κόρινθο (1984-85) ολοκληρώνοντας την επαγγελματική του διαδρομή.

## Πηγές
* Βιογραφικό του παίκτη στην AEKpedia

Κατηγορία:Έλληνες ποδοσφαιριστές
Κατηγορία:Ποδοσφαιριστές Α.Π.Ο. Περαμαϊκού
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Α.Σ. Ρόδου
Κατηγορία:Ποδοσφαιριστές Π.Α.Σ. Κορίνθου
Βασίλειος Σπυρόπουλος

Ο **Βασίλειος Σπυρόπουλος** (1906, Κοκκώνι Κορινθίας, - Αθήνα, 10 Μαρτίου 1970) ήταν Έλληνας θεατρικός συγγραφέας, ποιητής και πτυχιούχος Νομικής.
Παρότι σπούδασε, ο Σπυρόπουλος δεν εργάσθηκε ποτέ ως δικηγόρος και από το 1929, σε ηλικία 23 ετών, ξεκίνησε τη συγγραφική του σταδιοδρομία. Από κοινού με τον Χρήστο Γιαννακόπουλο συγγράφουν το σενάριο της θεατρικής επιθεώρησης «Λοβιτούρα» που παρουσιάστηκε από το θίασο των Κουτσέττα – Μόσχου – Σύλβα. Συνεργάστηκε ακόμη, με το σεναριογράφο Παναγιώτη Παπαδούκα και, μετά την Κατοχή, το Γιώργο Ασημακόπουλο. Επί 40 χρόνια έχει υπογράψει, συνολικά, πέραν των 120 έργων επιθεώρησης. Μεταξύ των πιο γνωστών από αυτά είναι τα «Νύχτες της Αθήνας», «Ας τα βλέπει η Ευρώπη», «Να τι θα πει Ελλάδα», «Ο Μεγάλος Πειρασμός» (που παίχτηκε από το θίασο των Ρηγόπουλου – Αναλυτή) κ.α.
Ο Βασίλειος Σπυρόπουλος πέθανε από ανακοπή καρδιάς, σε ηλικία 64 ετών.
## Πηγές
* Εφημερίδα «Έθνος», φύλλο της 11 Μαρτίου 1970, σελ. 2

Κατηγορία:Έλληνες θεατρικοί συγγραφείς
Αμπέλα του Σαλέρνο

Η **Αμπέλα του Σαλέρνο** (γνωστή και ως **Αμπέλα των Καστελλομάτα**) ήταν γιατρός του 14ου αιώνα και άνηκε στις λεγόμενες Γυναίκες του Σαλέρνο. Πιστεύεται ότι γεννήθηκε γύρω στο 1380, αλλά οι ακριβείς χρονολογίες γέννησης και θανάτου της είναι άγνωστες.

## Βιογραφία
Θεωρείται πως κατάγονταν από την οικογένεια Καστελλομάτα που διέθετε μεγάλη επιρροή στο Σαλέρνο. Άλλο γνωστό μέλος της οικογένειας Καστελλομάτα  ήταν ο Τζοβάνι των Καστελλομάτα που ήταν προσωπικός γιατρός του πάπα Ιννοκέντιου Γ’. Αυτό επιβεβαιώνει τους ισχυρούς δεσμούς ανάμεσα στην Ιατρική Σχολή του Σαλέρνο και την παπική έδρα.

Η Αμπέλα δίδασκε στο Πανεπιστήμιο του Σαλέρνο και, όπως και η Ρεμπέκα Γκουάρνα, ήταν εμβρυολόγος. Το Πανεπιστήμιο του Σαλέρνο ήταν το μοναδικό μεσαιωνικό πανεπιστήμιο το οποίο δέχονταν γυναίκες ως φοιτήτριες αλλά και ως διδάσκουσες. Οι γυναίκες που αποφοίτησαν από το πανεπιστήμιο αυτό, γνωστές ως Γυναίκες του Σαλέρνο, επηρέασαν τη μεσαιωνική ιατρική γνώση με το έργο τους αλλά κυρίως προσέφεραν πολύτιμες ιατρικές υπηρεσίες στις γυναίκες της εποχής τους που υπέφεραν από έλλειψη δομών αλλά και γνώσεων αφού οι κατά κύριο λόγο άντρες γιατροί δεν εκπαιδεύονταν σε γυναικολογικά θέματα λόγω κοινωνικών και θρησκευτικών προκαταλήψεων. Αυτός ήταν και ο λόγος που οι Γυναίκες του Σαλέρνο όπως η Αμπέλα και η Τρότα ειδικεύονταν κατά κύριο λόγο σε γυναικολογικά θέματα. Αυτές οι γυναίκες διέψευσαν τις προκαταλήψεις της εποχής τους σχετικά με τους ρόλους των αντρών και των γυναικών και αποτελούν πηγή περηφάνιας για το Σαλέρνο.

Η Αμπέλα έγραψε δύο πραγματείες: το «Περί Μαύρης Χολής» (De atrabile) και το «Περί της Φύσης του Ανθρώπινου Σπέρματος» (De natura seminis humani). Καμία από αυτές δεν διασώζεται σήμερα.

Η Αμπέλα είναι μία από τις τέσσερις γυναίκες που αναφέρει ο μεσαιωνικός γιατρός και ιατρικός ιστορικός Σαλβατόρε ντε Ρέντζι ότι δίδασκαν και εξασκούσαν ιατρική και έγραφαν σχετικές πραγματείες. Οι άλλες τρεις ήταν η Ρεμπέκα Γκουάρνα, η Μερκουριάδα και η Κοστάντζα Καλέντα.

Η Αμπέλα του Σαλέρνο αναφέρεται στο έργο τέχνης της Τζούντι Σικάγο, «Το Δείπνο» εκπροσωπώντας τις γυναίκες που διακρίθηκαν μετά από αγώνες και τελικά το όνομά τους ξεχάστηκε ή αποσιωπήθηκε.

## Βλέπε επίσης

* Γυναίκες του Σαλέρνο
* Τροτύλη του Σαλέρνο

## Παραπομπές


Κατηγορία:Γυναίκες επιστήμονες
Κατηγορία:Ιατροί
Κατηγορία:Ιατροί του Μεσαίωνα
Κατηγορία:Γυναικολόγοι
Βασίλειο

Ο όρος **βασίλειο** περιγράφει ένα κράτος το οποίο διαθέτει μοναρχική μορφή διακυβέρνησης, στην οποία ο μονάρχης είναι ο βασιλιάς (ή η βασίλισσα). 

Στη χριστιανική θεολογία η έκφραση της Βασιλείας του Θεού είναι στενά συνδεδεμένη με την έννοια του κράτους. Για να ανιχνευθεί η εξέλιξη των κρατικών δικαιωμάτων μπορεί να βοηθήσει και η μελέτη των κεφαλαίων της Βίβλου, αλλά ο όρος "βασίλειο" έχει συχνά μεταφορική έννοια στη θεολογία. 
Κατηγορία:Μοναρχία
Στρογγυλή Μελιτειέων Κέρκυρας

Η **Στρογγυλή** είναι ημιορεινό χωριό της Κέρκυρας σε υψόμετρο 160 μέτρα.

## Γεωγραφία - Αξιοθέατα
Η Στρογγυλή βρίσκεται προς το νότιο τμήμα του νησιού και τις ανατολικές ακτές του, σε απόσταση 20 χλμ. Ν. της πόλης της Κέρκυρας (μέσω Πέραμα) και 24 χλμ. ΒΔ. της Λευκίμμης. Το χωριό είναι κτισμένο στους πρόποδες του βουνού της Παναγιάς σε κατάφυτη περιοχή πάνω από τον παραθαλάσσιο οικισμό του Αγίου Ιωάννη Περιστερών. Σύμφωνα με την παράδοση ιδρύθηκε τον 16ο αιώνα από Κρητικούς έποικους που μεταφέρθηκαν στο νησί από τους Ενετούς για να ενισχύσουν τον πληθυσμό της Κέρκυρας. Σε αυτήν έζησε το μεγαλύτερο μέρος της ζωής του ο ποιητής της Επτανησιακής Σχολής Γεράσιμος Μαρκοράς, του οποίου σώζεται το πατρικό σπίτι με τα προσωπικά του αντικείμενα και αρκετά χειρόγραφα. Αξιοθέατο του χωριού αποτελεί η  υπεραιωνόβια ελιά "Ευδοκία", η οποία έχει μελετηθεί από το Πανεπιστήμιο Βοτανολογίας και Ζωολογίας της Δρέσδης.

## Διοικητικά
Ως οικισμός αναφέρεται επίσημα το 1866 στο ΦΕΚ 9Α - 28/01/1866 να προσαρτάται στο δήμο Μελιτειέων. Το 1869 με το ΦΕΚ 55Α - 23/12/1869 ορίστηκε έδρα του δήμου Μελιτειέων. Από το 1912 έως το 1940 αναφερόταν ως *Στρογγυλοί*. Σύμφωνα με το σχέδιο Καλλικράτης μαζί με τον Άγιο Ιωάννη Περιστερών αποτελούν την τοπική κοινότητα Στρογγυλής που ανήκει στη δημοτική ενότητα Μελιτειέων του δήμου Νότιας Κέρκυρας και σύμφωνα με την απογραφή 2011 ως κοινότητα έχει πληθυσμό 475 κατοίκους, ενώ ως οικισμός 448.

## Σημείωση
Στη βόρεια Κέρκυρα και τη δημοτική ενότητα Θιναλίων υπάρχει ο συνώνυμος οικισμός Στρογγυλή.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Νότιας Κέρκυρας
Λόρα Μπους

Η **Λόρα Μπους** (, 4 Νοεμβρίου 1946) είναι Αμερικανίδα εκπαιδευτικός και Πρώτη Κυρία των ΗΠΑ κατά την προεδρία του συζύγου της Τζορτζ Μπους (2001-2009). Προηγουμένως ήταν Πρώτη Κυρία του Τέξας (1995 - 2000).

Γεννημένη στο Μίντλαντ του Τέξας, η Μπους αποφοίτησε από το Southern Methodist University το 1968 με πτυχίο στη φιλολογία και εργάστηκε ως καθηγήτρια στη δευτεροβάθμια εκπαίδευση. Μετά την απόκτηση του μεταπτυχιακού της στη βιβλιοθηκονομία από το University of Texas at Austin, προσλήφθηκε ως βιβλιοθηκονόμος.

Συνάντησε τον μελλοντικό της σύζυγο, Τζορτζ Μπους, το 1977 και παντρεύτηκαν αργότερα το ίδιο έτος. Το ζευγάρι απέκτησε δίδυμα κορίτσια το 1981. Η ανάμειξή της στην πολιτική ξεκίνησε κατά τη διάρκεια του γάμου της. Συμμετείχε σε προεκλογικές εκστρατείες με τον σύζυγό της κατά την ανεπιτυχή εκστρατεία του για το Κογκρέσο των ΗΠΑ στις εκλογές 1978 και αργότερα στην επιτυχημένη εκστρατεία του για τη διακυβέρνηση του Τέξας.

Ως Πρώτη Κυρία του Τέξας, η Μπους ανέλαβε πρωτοβουλίες για την υγεία, την εκπαίδευση και τη μόρφωση. Το 1999-2000, βοήθησε τον σύζυγό της στην εκστρατεία του για την προεδρία των ΗΠΑ με διάφορους τρόπους, όπως η κεντρική ομιλία της το 2000, χάρη στην οποία απέκτησε προσοχή. Έγινε η Πρώτη Κυρία μετά την ορκωμοσία του συζύγου της ως Προέδρου των ΗΠΑ στις 20 Ιανουαρίου 2001.

Ως μια από τις πιο δημοφιλείς Πρώτες Κυρίες, η Μπους αναμείχθηκε σε εθνικά και διεθνή ζητήματα κατά τη διάρκεια της θητείας της. Συνέχισε να προωθεί τα εκπαιδευτικά και τα μορφωτικά ζητήματα ιδρύοντας το Λογοτεχνικό Φεστιβάλ το 2001 και ενθάρρυνε την προώθηση της εκπαίδευσης σε διεθνές επίπεδο. Βελτίωσε επίσης τη θεραπεία των γυναικών μέσω των οργανισμών The Heart Truth και Susan G. Komen for the Cure. Εκπροσώπησε τις ΗΠΑ στα ταξίδια της στο εξωτερικό, τα οποία επικεντρώθηκαν στο AIDS και στην ελονοσία.

## Παραπομπές


## Περαιτέρω μελέτη
*Gerhart, Ann. *The Perfect Wife: The Life and Choices of Laura Bush*. A biography. 
*Gormley, Beatrice. *Laura Bush: America's First Lady*. A biography. 
*Kelley, Kitty. *[[The Family: The Real Story of the Bush Dynasty]]*. 
*Kessler, Ronald. *Laura Bush: An Intimate Portrait of the First Lady*. A biography. 
*Montgomery, Leslie. *Were It Not For Grace: Stories From Women After God's Own Heart; Featuring Condoleezza Rice, First Lady Laura Bush, Beth Moore & Others*. Laura Bush shares her story about how God has had his hand on her life. 

## Εξωτερικοί σύνδεσμοι
*
*
*First Lady biography at Whitehouse.gov
*"The book on Laura Bush"  by Dennis B. Roddy, *Pittsburgh Post-Gazette*
*"A Laura Bush we don't know" by Eugene Robinson, *San Francisco Chronicle*
*
*Laura Bush at C-SPAN's *[[First Ladies: Influence & Image]]*
* Jessie Hawkins and Jenna Welch Grandmother and Mother of Laura Bush  Borderlands EPCC

Κατηγορία:Πρώτες Κυρίες των Ηνωμένων Πολιτειών Αμερικής
Σιένα Μίλερ

Η **Σιένα Ρόουζ Νταϊάνα Μίλερ** (αγγλικά: Sienna Rose Diana Miller) (γενν. 28 Δεκεμβρίου 1981) είναι Αγγλίδα και Αμερικανίδα ηθοποιός. Γεννήθηκε στη Νέα Υόρκη και μεγάλωσε στο Λονδίνο. Ξεκίνησε την καριέρα της σε βρετανικές ταινίες, σε υποστηρικτικούς ρόλους στο αστυνομικό θρίλερ Layer Cake (2004), ακολουθούμενο από τον Alfie (2004). Το 2006 η Μίλερ απεικόνισε τον πρωταγωνιστικό ρόλο της Έντι Σεντγουίκζ στο Factory Girl, ακολουθούμενο από έναν υποστηρικτικό ρόλο στο Stardust (2007). Το 2008 ήταν υποψήφια για το βραβείο BAFTA Ανερχόμενης ηθοποιού.

Η Μίλερ θα βρεθεί στο επίκεντρο της προσοχής στα τέλη της δεκαετίας του 2000 για το ρόλο της στο G.I. Joe: Η Γέννηση της Κόμπρα (2009) και έλαβε έπαινο για το ρόλο της ως Τίπι Χέντρεν στην τηλεοπτική ταινία The Girl (2012), για την οποία ήταν υποψήφια για Βραβείο BAFTA καλύτερη ηθοποιού σε τηλεοπτική ταινια και ένα Βραβείο Χρυσής Σφαίρας Καλύτερης ηθοποιού. Το 2014 πρωταγωνίστησε σε δύο βιογραφικές δραματικές ταινίες, το Foxcatcher (2014), που απεικόνεισε την Νάνσι Σουλτζ και τον Αμερικανό Σκοπευτή (2014), που απεικόνισε την Τάγια Κάιλ. Την επόμενη χρονιά πρωταγωνίστησε στις δραματικές ταινίες High-Rise και Mississippi Grind, η οποία έκανε το ντεμπούτο του στο Φεστιβάλ Κινηματογράφου Σάντανς. Το 2016 ο Μίλερ απεικόνισε τη Νίνα Φάουσετ, σύζυγο του βρετανικού εξερευνητή Πέρσι Φάουσετ, στη δραματική περιπέτεια Η χαμένη πόλη του Z. Το 2019, απεικόνισε την ντετέκτιβ στην ταινία θρίλερ 21 Γέφυρες.

## Πρώτα χρόνια
Γεννημένη στη Νέα Υόρκη, η Μίλερ μετακόμισε στο Λονδίνο με την οικογένειά της όταν ήταν μόλις πάνω από ένα έτος. Η μητέρα της, Τζοζεφίν, είναι ένα πρώην μοντέλο της Νότιας Αφρικής που γεννήθηκε στην Αγγλία. Ο πατέρας της, Έντουιν Μίλερ, είναι ένας Αμερικανός τραπεζίτης που έγινε έμπορος της κινεζικής τέχνης. Η Μίλερ έχει μια αδελφή, την Σαβάννα και δύο αδέρφια, τον Τσαρλς και τον Στίβεν.  Η Μίλερ παρακολούθησε τη σχολή Heathfield, ενα οικοτροφείο στο Άσκοτ, του Μπερκσάιρ, και αργότερα σπούδασε για ένα χρόνο στο Ινστιτούτο Θεάτρου και Κινηματογράφου του Λι Στράσμπεργκ στη Νέα Υόρκη.

## Καριέρα

## Προσωπική ζωή

## Φιλμογραφία

### Κινηματογράφος

### Τηλεόραση

### Θέατρο

## Βραβεία & υποψηφιότητες

## Παραπομπές


## Εξωτερικοί σύνδεσμοι

* Η  

 
Κατηγορία:Αγγλίδες ηθοποιοί θεάτρου
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί φωνής
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανοί σχεδιαστές μόδας
Κατηγορία:Βρετανοί σχεδιαστές μόδας
Ψήφος με σειρά προτίμησης

εναλλ.=|μικρογραφία|Οι ψηφοφόροι πρέπει να κατατάξουν τους υποψήφιους κατά σειρά προτίμησης, συμπληρώνοντας αριθμούς δίπλα στα ονόματά τους.
Η **ψήφος με σειρά προτίμησης** (αγγλικά: Ranked voting) είναι ένα σύστημα ψηφοφορίας στο οποίο οι εκλογείς πρέπει να κατατάξουν τους υποψήφιους κατά σειρά προτίμησης, π.χ. 1ος, 2ος, 3ος, κ.ο.κ. Δηλαδή, διαφέρει από την βασική ψήφο με σταυροδοσία. Για τη διεξαγωγή της ψηφοφορίας χρησιμοποιούνται ενιαία ψηφοδέλτια, στα οποία ο εκλογέας πρέπει να δηλώσει την προτίμησή του για τους υποψηφίους, με αφετηρία τον αριθμό 1. Με τον αριθμό ένα (1) δηλώνεται από τον εκλογέα η πρώτη προτίμηση του, με τον αριθμό δύο (2) η δεύτερη, και με τους επόμενους διαδοχικούς και συνεχόμενους ακέραιους αριθμούς η αντίστοιχη προτίμηση του. Εναλλακτικοί όροι που χρησιμοποιούνται για να περιγράφουν αυτό το σύστημα ψηφοφορίας είναι «προτιμησιακή» ή «ταξινομική». 

Όσον αφορά τη μορφή του ψηφοδελτίου και τον τρόπο συμπλήρωσής του υπάρχουν ποικίλες εκδοχές.  

Η προτιμησιακή ψηφοφορία εφαρμόζεται σε πολλά εκλογικά συστήματα, όπως στη μεταφερόμενη μονοσταυρία, στην εναλλακτική ψήφο, στο σύστημα Κοντορσέ και το σύστημα Μπορντά.

## Παραπομπές


Κατηγορία:Εκλογικά συστήματα
Συμμετοχή του Καναδά στους Θερινούς Ολυμπιακούς Αγώνες 2020

Ο **[[Καναδάς]]** αρχικά δε θα συμμετείχε στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο από τις 24 Ιουλίου έως τις 9 Αυγούστου 2020, καθώς αποφάσισε να αποσύρει την αποστολή του στις 22 Μαρτίου λόγω ανησυχιών για την πανδημία του κορονοϊού, αλλά αφού η ΔΟΕ ανακοίνωσε την αναβολή των αγώνων για το 2021, από τις 23 Ιουλίου έως τις 8 Αυγούστου, η χώρα θα συμμετέχει κανονικά. Από το ντεμπούτο της το 1900, έχει συμμετάσχει σε όλες τις εκδόσεις των αγώνων, εκτός αυτής του 1980 λόγω του μποϊκοτάζ.

## Παραπομπές

Καναδάς
Θερινοί Ολυμπιακοί Αγώνες 2020
Ben & Tan

Οι **Ben & Tan** είναι Δανικό ντουέτο το οποίο αποτελείται από τους Μπέντζαμιν Ρόσενμπομ και Ταν Μπάλσελς. Θα εκπροσωπούσαν τη Δανία στον Διαγωνισμό Τραγουδιού της Eurovision 2020, όμως ο διαγωνισμός αναβλήθηκε λόγω της πανδημίας COVID-19.  Το ντουέτο συναντήθηκε για πρώτη φορά στη δωδέκατη σεζόν της δανικής έκδοσης του X Factor.

## Ιστορικό
Οι Ben & Tan συναντήθηκαν κατά τη διάρκεια της συμμετοχής τους στη δωδέκατη σεζόν της δανικής έκδοσης του talent show The X Factor. Ο Benjamin κατέλαβε τη δεύτερη θέση στον διαγωνισμό, ενώ η Tanne τερμάτισε τέταρτη στο πλαίσιο του κοριτσίστικου γκρουπ Echo. Άρχισαν την καλλιτεχνική συνεργασία τους μετά το τέλος του προγράμματος. Τον Ιανουάριο του 2020, το δίδυμο συμμετείχε στην προεπιλογή για την εξηκοστή έκδοση του *Dansk Melodi Grand Prix* το 2020, στον ετήσιο διαγωνισμό τραγουδιού που χρησιμοποιείται για την επιλογή της συμμετοχής της Δανίας στη Eurovision. Το κοινό τους επέλεξε ως νικητές των τριών εκπροσώπων της ανατολικής περιοχής της Δανίας, και είχαν έτσι την άμεση πρόκριση στον τελικό του Grand Prix στις 7 Μαρτίου. Μετά τα αποτελέσματα μεταξύ των τριών κορυφαίων, ψηφίστηκε από το κοινό και την κριτική επιτροπή στο πρώτο στάδιο του τελικού, και κέρδισε στον τελικό με 61% του συνόλου των televoting. Έτσι, θα ήταν οι εκπρόσωποι της Δανίας στο Διαγωνισμό Τραγουδιού της Eurovision 2020 στο Ρότερνταμ στην Ολλανδίας. Ο διαγωνισμός αναβλήθηκε για το 2021.

## Παραπομπές


Κατηγορία:Διαγωνισμός Τραγουδιού Eurovision 2020
Άνα Οράντες

Η **Άνα Οράντες Ρουίθ** (ισπανικά: *Ana Orantes Ruiz*), γεννημένη στη Γρανάδα της Ισπανίας, στις 6 Φεβρουαρίου 1937, και αποβιώσασα στην Κούγιαρ Βέγα, στις 17 Δεκεμβρίου 1997,  ήταν Ισπανίδα θύμα ενδοοικογενειακής βίας. Έπειτα από σχετική μαρτυρία της στο πλαίσιο τηλεοπτικής εκπομπής, φονεύθηκε από τον σύζυγό της, Χοσέ Παρέχο Αβιβάρ, στις 17 Δεκεμβρίου 1997, σε ηλικία 60 ετών. Ο συγκεκριμένος φόνος είχε σημαντικό αντίκτυπο ως προς τις αντιλήψεις σχετικά με τα περιστατικά ενδοοικογενειακής βίας στην Ισπανία, ενώ, παράλληλα, οδήγησε στην αναδιάρθρωση του Ισπανικού Ποινικού Κώδικα.

Επτά χρόνια μετά τον φόνο, στις 17 Νοεμβρίου 2004, ο Χοσέ Παρέχο απεβίωσε στο Νοσοκομείο Ρουίθ δε Άλδα στη Γρανάδα, κατόπιν εμφράγματος του μυοκαρδίου, το οποίο υπέστη εντός της φυλακής όπου κρατείτο.

Η Άνα Οράντες Ρουίθ ήταν, συνολικά, το 59ο θύμα περιστατικού ενδοοικογενειακής βίας στην Ισπανία το 1997.

Οι υιοί της αποτέλεσαν, επίσης, θύματα κακοποίησης από τον Χοσέ Παρέχο, δίχως, ωστόσο, να γίνουν αποδέκτες οποιασδήποτε μορφής κρατικής μέριμνας.

## Παραπομπές


Κατηγορία:Ισπανίδες
Κατηγορία:Ενδοοικογενειακή βία
Κατηγορία:Βία εις βάρος γυναικών στην Ισπανία
Συμμετοχή των Κέιμαν Νήσων στους Θερινούς Ολυμπιακούς Αγώνες 2020

Οι **[[Κέιμαν Νήσοι]]** θα συμμετέχουν στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου.

## Συμμετοχές

### Στίβος

; Δρόμοι

## Παραπομπές

Κέιμαν Νήσων
Θερινοί Ολυμπιακοί Αγώνες 2020
3056 INAG

Ο **INAG** είναι ένας αστεροειδής της Κύριας ζώνης αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1978 από τον Γιαπωνέζο αστρονόμο Κοϊτσίρο Τομίτα και πήρε το όνομά του από τα αρχικά για το Εθνικό Ινστιτούτο Αστρονομίας και Γεωφυσικής (γαλλικά: *Institut national d'astronomie et de géophysique*)

## Φυσικά χαρακτηριστικά
Η μέση διάμετρος του INAG εκτιμάται σε 5,217 χλμ. περίπου, ενώ το άλβεδό  του είναι 0,449.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

INAG
Σήραγγα Όθρυος

Η **σήραγγα Όθρυος** μπορεί να αναφέρεται:

* στην οδική σήραγγα Όθρυος

* στη σιδηροδρομική σήραγγα Όθρυος
Giga Shanghai

Το **Tesla Giga Shanghai** (, ή **Gigafactory 3**) είναι εργοστάσιο της Tesla, Inc. στην Σαγκάη, Κίνα. Η μονάδα θα παράγει μπαταρίες και τα μοντέλα αυτοκινήτων Tesla Model 3 και Tesla Model Y, με αρχικό στόχο των 250.000 ηλεκτρικών αυτοκινήτων τον χρόνο. Η πρώτη φάση της παράγωγης του εργοστάσιου είναι η τελική συναρμολογιση του Model 3, με την παράγωγη του Model Y να ξεκινάει τον Ιανουάριο του 2021. Οι πρώτες παραδόσεις των αυτοκινήτων που παράχθηκαν στην κινά ξεκίνησαν τον Δεκέμβριο του 2019, δώδεκα μήνες μετά την έναρξη κατασκευής του τον Δεκέμβριο του 2018.

## Κατασκευή
Η περιφερειακή κυβέρνηση της Σαγκάη ενέκρινε την συμφωνία για την δημιουργία της εργοστασιακής μονάδας τον Ιούλιο του 2018, ένα μακροπρόθεσμο συμβόλαιο ενοικιάσεις, 86 εκτάριον, υπογράφηκε τον Οκτώβριο του 2018. Η κατασκευή της εργοστασιακής μονάδας ξεκίνησε τον Δεκέμβριο του 2018 και ολοκληρώθηκε τον Άγουστο του 2019, με μονή εκκρεμότητα την εγκατάσταση τον μηχανημάτων για την παραγωγή μπαταριών και αυτοκινήτων. Το CNBC δήλωσε πως η Tesla προβλεπόταν να παράγει πάνω από 6000 οχήματα στο Gigafactory 3 μέχρι τα τέλη του 2019. Η μονάδα ξεκίνησε την παράγωγη του Tesla Model 3 τον Οκτώβριο του 2019.

## Δείτε επίσης
* Giga Berlin

## Παραπομπές


## Εξωτερικοί σύνδεσμοι
* Tesla GigaFactory 3 Shanghai Updates

Shanghai
Έβα Λονγκόρια

Η **Έβα Λονγκόρια** (*Eva Longoria*, γενν. 15 Μαρτίου 1975) ή **Εύα Ζακλίν Μπαστόν** (*Eva Jacqueline Bastón*) είναι Αμερικανή ηθοποιός, παραγωγός, σκηνοθέτης, ακτιβίστρια και επιχειρηματίας. Έγινε γνωστή αρχικά στο ρόλο της Ισαμπέλα Μπράνια στην καθημερινή σαπουνόπερα ατίθασα νιάτα, στην οποία πρωταγωνίστησε από το 2001 μέχρι το 2003. Έγινε περισσότερο γνωστή στο ρόλο της Γκαμπριέλ Σολίς στην τηλεοπτική σειρά Νοικοκυρές σε Απόγνωση (2004-2012).

## Βιογραφία
Η Έβα Λονγκόρια γεννήθηκε στις 15 Μαρτίου 1975 στο Κόρπους Κρίστι του Τέξας και ήταν η μικρότερη κόρη των Αμερικανο-Μεξικανών Έλλα Έβα και Ενρίκε Λονγκόρια. Σπούδασε κινησιολογία. Το 1998 κέρδισε στα καλλιστεία τον τίτλο Μις Κόρπους Κρίστι.  Μετά την ολοκλήρωση των σπουδών της, συμμετείχε σε διαγωνισμό ταλέντων στο Λος Άντζελες και λίγο αργότερα συμμετείχε σε θεατρική ομάδα.

Η Λόγκορια κέρδισε το πρώτο τηλεοπτικό της ρόλο το 1999, πραγματοποιώντας έκτακτη συμμετοχή σε ένα επεισόδιο της σειράς *[[Χτυποκάρδια στο Μπέβερλι Χιλς]]*, ενώ μετά από μια δεύτερη έκτακτη συμμετοχή στη σειρά General Hospital αργότερα την ίδια χρονιά την έφερε σε επαφή με το CBS. Η Έβα Λονγκόρια έλαβε το ρόλο της Ισαμπέλα Μπράνια στη σειρά ατίθασα νιάτα από το 2001 μέχρι το 2003. Μετά εμφανίστηκε στην αναβίωση της σειράς Dragnet από τον Ντικ Γουλφ και στη βιντεοταινία χαμηλού κόστους *Señorita Justice*.

Το 2003, η Λονγκόρια έλαβε το ρόλο της Γκαμπριέλ Σολίς στην κωμική-δραματική σειρά του ABC *[[Νοικοκυρές σε Απόγνωση]]*. Το 2006 ήταν υποψήφια για Χρυσή Σφαίρα για καλύτερη ηθοποιός σε τηλεοπτική σειρά - μιούζικαλ ή κωμωδία, μαζί με τις συμπρωταγωνίστριές της στις νοικοκυρές σε απόγνωση. Επίσης έλαβε το βραβείο ALMA και ονομάστηκε διασκεδαστής της χρονιάς για εκείνη τη χρονιά. Επίσης πρωταγωνίστησε μαζί με τον Μάικλ Ντάγκλας και τον Κίφερ Σάδερλαντ στο θρίλερ του 2006 *The Sentinel*, και ήταν ο πρώτος πρωταγωνιστικός ρόλος της σε κινηματογραφική ταινία. Το 2011 η Έβα Λονγκόρια ήταν, σύμφωνα με το περιοδικό Forbes, η υψηλότερα αμειβόμενη ηθοποιός της τηλεόρασης. Έχει υπάρξει παραγωγός της σειράς Devious Maids καθώς και ντοκιμαντέρ κοινωνικού περιεχομένου.

Η Έβα Λονγκόρια έχει ανακηρυχθεί ως μία από τις ομορφότερες γυναίκες του Χόλιγουντ από πολλά περιοδικά, όπως το People, και έχει πρωταγωνιστήσει επίσης σε τηλεοπτικές διαφημίσεις, όπως των εταιρειών Bebe Sport, L'Oreal και τα παγωτά Magnum. Το 2008, σε συνεργασία με τον σεφ Τοντ Ίνγκλις, άνοιξε το εστιατόριο Beso στο Λος Άντζελες. Επίσης πουλάει τη δικιά της σειρά ρούχων. Το 2006 ίδρυσε τον οργανισμό Eva's Heroes, ο οποίος προσφέρει χρήματα για τα παιδιά με ειδικές ανάγκες, ενώ ένας άλλος οργανισμός, το Eva Longoria Foundation, έχει στόχο να εξαλείψει το κενό εκπαίδευσης που παρουσιάζεται στα κορίτσια λατίνες.

## Φιλμογραφία

### Ταινίες

### Τηλεόραση

### Μουσικά βίντεο

### Παραγωγός

### Σκηνοθέτης

## Παραπομπές


## Εξωτερικοί σύνδεσμοι
*
* Eva Longoria Foundation
* Eva's Heroes
* Eva's Clothing Line

Κατηγορία:Αμερικανοί ηθοποιοί τηλεόρασης
Κατηγορία:Αμερικανοί παραγωγοί
Δημήτρης Λέντζος

Ο **Δημήτρης Λέντζος** (Μηλιές Ηλείας, 7 Δεκεμβρίου 1960) είναι Έλληνας ποιητής, στιχουργός και πεζογράφος.  

## Βιογραφία

Γεννήθηκε και μεγάλωσε στο χωριό Μηλιές της Αρχαίας Ολυμπίας και από το 1979 ζει και εργάζεται στην Αθήνα.

Το 1986 σε ηλικία 26 ετών εκδίδει την πρώτη του ποιητική συλλογή με τίτλο *Η Θεία Λειτουργία της Ηλιανής* και έως σήμερα έχει εκδώσει έναν σημαντικό αριθμό τίτλων διηγημάτων  , θεατρικών έργων  και ποιητικών συλλογών.   

Το 2003 εμφανίζεται στη δισκογραφία ως στιχουργός με τον δίσκο *Μεθυσμένο άλογο* σε μουσική Μιχάλη Τερζή, το 2007 συνεργάζεται με τον συνθέτη Χρήστο Λεοντή στον κύκλο τραγουδιών *Έρωτας Αρχάγγελος* και συνολικά έχουν δισκογραφηθεί δεκαπέντε κύκλοι τραγουδιών σε δικούς του στίχους με σημαντικούς συνθέτες και ερμηνευτές όπως ο Δημήτρης Μητροπάνος, η Μαρία Φαραντούρη, ο Γιώργος Νταλάρας, ο Λαυρέντης Μαχαιρίτσας, ο Μίλτος Πασχαλίδης, η Πίτσα Παπαδοπούλου, ο Παντελής Θαλασσινός, ο Βασίλης Λέκκας, ο Γιάννης Κότσιρας και πολλούς άλλους.

Το 2012 ανεβαίνει στη σκηνή το πρώτο του έργο για θέατρο με τίτλο *Η μεγάλη διαδήλωση του ενός*  σε σκηνοθεσία Παναγιώτη Σπηλιόπουλου ενώ πολλά άλλα έργα του έχουν παιχτεί σε θεατρικές σκηνές της Αθήνας.

## Εργογραφία

### Ι. Ποίηση

* Η Θεία Λειτουργία της Ηλιανής, 1986
* Η μικρή εβδομάδα της Ηλιανής, 1987
* Η Μεγάλη Τεσσαρακοστή, 2010 Κέδρος
* Βάραγκα, 2015 Μετρονόμος
* Μαύρη Παπαρούνα, 2017 Μετρονόμος
* Εωθινά Αγάλματα, 2018 Μετρονόμος
* Απόλλυμαι, 2019 Μετρονόμος

### ΙΙ. Πεζογραφία

* Η μεγάλη διαδήλωση του ενός*,* (διηγήματα) 2008 Μετρονόμος
* Λαμά σαβαχθανί, (διηγήματα) 2012 Μετρονόμος
* Το άγαλμα του Σαρπηδόνα, (παραμύθια) 2013 Μετρονόμος
* Σοκολατάκια Μαργαρίτα, (διηγήματα) 2016 Μετρονόμος
* Το μουσικό κλειδί*,* (παραμύθια) 2017 Μετρονόμος

### III. Θέατρο

* Η μεγάλη διαδήλωση του ενός, (Θέατρο «Αργώ» 2012-2013 & 2013-2014), (Θέατρο «Παραμυθιάς» 2014-2015), (Θέατρο «Αλεξάνδρεια» 2018-2019)

* ΚΤΕΛ Πελοποννήσου, (Θέατρο «Αργώ» 2013 και 2014)
* Ο γιος μου ο Ελπήνορας, (Θέατρο «Αργώ» 2014)
* Στη σιωπή, (Θέατρο «Τέσσερις Εποχές» 2016), (Θέατρο «Επί Κολωνώ» 2017)
* Ο δεύτερος κατακλυσμός, (Θέατρο «Γκλόρια » 2019-2020)
* Το Συμπαντού, 2010
* Bar Greco, 2012
* Η διαδρομή, 2013
* Εξ αδιαιρέτου, 2014
* Ο Τέταρτος, 2016
* Κόκκινα παπούτσια το Πάσχα, 2018
* Καραβάτζο, 2018

### ΙV. Κύκλοι τραγουδιών - Δισκογραφία

*

*

## Πηγές
https://www.lifo.gr/team/prosklitirio_nekron/59526

https://www.ogdoo.gr/prosopa/synenteykseis/o-dimitris-lentzos-kai-to-antartiko-ton-stixourgon

http://epohi.gr/lexeis-me-anthrwpinh-myrwdia/

https://www.alithia.gr/politismos/121-iliotropia-san-pinakas-toy-van-gkogk

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες στιχουργοί
Κατηγορία:Έλληνες συγγραφείς του 20ού αιώνα
Μαργκαρέτε Ντέπνερ

Η **Μαργκαρέτε Ντέπνερ** (ρουμανικά: *Margarete Depner*), γεννηθείσα, ως Μαργκαρέτε Σεργκ (ρουμανικά: *Margarete Scherg*), στις 22 Μαρτίου 1885, στο Μπρασόβ της Αυστροουγγαρίας, και αποβιώσασα στις 2 Σεπτεμβρίου 1970, στο Μπρασόβ της Ρουμανίας, ήταν Ρουμάνα γλύπτρια, ζωγράφος και εικονογράφος, σαξονικής καταγωγής.

## Βιογραφία
Καταγόμενη από την οικογένεια βιομηχάνων Σεργκ, η Μαργκαρέτε Ντέπνερ γεννήθηκε στο Μπρασόβ, το 1885, ενώ απεβίωσε, στην ίδια πόλη, το 1970. Το 1931, μετακόμισε, στο πλαίσιο των σπουδών της, στο Βερολίνο, όπου και υπήρξε συμφοιτήτρια του Γιόζεφ Τόρακ.

Θεωρείται ως μία εκ των σημαντικότερων εκπροσώπων του καλλιτεχνικού ρεύματος του μοντέρνου κλασικισμού στην Τρανσυλβανία. Τα έργα της αποτελούν μέρος ιδιωτικών συλλογών και μουσείων, τόσο εντός, όσο και εκτός Ρουμανίας, ενώ, παράλληλα, κατέχει εξέχουσα θέση εντός της σαξονικής κοινότητας του Μπρασόβ, η οποία την θεωρεί ως έναν εκ των σημαντικότερων εκπροσώπων της.

## Παραπομπές


## Εξωτερικοί Σύνδεσμοι

*  

Κατηγορία:Καλλιτέχνιδες του 20ού αιώνα
Κατηγορία:Ρουμάνες εικονογράφοι
Κατηγορία:Ρουμάνες ζωγράφοι
Κατηγορία:Ρουμάνες γλύπτριες
Κατηγορία:Σάξονες της Τρανσυλβανίας